Työtehoseura

Työtehoseura (TTS) on suomalainen koulutus- ja tutkimusorganisaatio, jonka toiminta-ajatuksena on parantaa yksilöiden, yritysten ja yhteisöjen tuottavuutta, kilpailukykyä ja hyvinvointia kehittämällä niiden osaamista. Seura perustettiin vuonna 1924 nimellä Maatalouden Työtehoseura. Työtehoseura on yksi Suomen vanhimmista itsenäisistä ja valtakunnallisesti toimivista koulutus- ja tutkimusorganisaatioista.

Organisaatiomuodoltaan Työtehoseura on rekisteröity yhdistys, jolla on noin 1 500 jäsentä. Yhdistys omistaa täysin TTS Kehitys Oy:n ja esimerkiksi kiinteistöosakeyhtiöitä. Lisäksi Työtehoseura omistaa 40 prosenttia Suomen ympäristöopisto SYKLI:stä. Konsernin palveluksessa on noin 180 työntekijää, ja sen vuosittainen liikevaihto on noin 25 miljoonaa euroa. Yhdistyksen liiketoiminta on jaettu neljään liiketoimintayksikköön:
 Logistiikka,
 Auto- ja metsäkoneala,
 Rakentaminen ja puutarha sekä
 Biotalous, tuottavuus ja yrittäjyys.

Työtehoseura on eräs Suomen toisen asteen ammatillista tutkinto-opetusta tarjoavista oppilaitoksista. Vuonna 2015 sillä oli järjestämislupa 370 ammatillisen peruskoulutuksen vuotuiselle kokonaisopiskelijamäärälle (2. aste). Lyhytkestoiset koulutukset mukaanluettuna Työtehoseura kouluttaa noin 10 000 opiskelijaa vuosittain. Työtehoseura on vuosittain mukana noin 80 tutkimushankkeessa mm. tuottavuuden, bio- ja kiertotalouden ja asumisen alueella. Työntutkimukset ja laitetestaukset ovat tärkeä osa tutkimustoimintaa.

Toimipisteet
Työtehoseuralla on 12 toimipistettä. Päätoimipiste sijaitsee Nurmijärven Rajamäellä (Kiljavantie 6, 05201 Rajamäki). Muita keskeisiä toimipaikkoja ovat 
 Nuolikuja 6, 01740 Vantaa, (Viinikkala)
 Sarkatie 1, 01720 Vantaa, (Varisto)
 Neulakatu 4, 04410 Järvenpää
 Rautatehtaankatu 3, 20200 Turku

Lähteet

Aiheesta muualla
 Pulma, Panu: Työtehoseuran kuusi vuosikymmentä 1924−1984. Työtehoseuran julkaisuja 260, 1984, Helsinki.

Suomalaiset järjestöt
Neuvontajärjestöt
Suomen tutkimuslaitokset
Elinkeinoelämän järjestöt
Suomen ammattioppilaitokset
Nurmijärven oppilaitokset
Vantaan oppilaitokset
Järvenpään oppilaitokset
Kouvolan oppilaitokset
Lohjan oppilaitokset
Turun oppilaitokset